JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisrael ja araabiariigid koos Iraani vastu
Suur naftaleke Iisraeli rannikul
Iisraelis tähistati puurimipüha
Telefonivestlusest, mis USA president Joe Biden
pidas umbes nädala eest Iisraeli peaministri Benjamin Netanyahuga,
on lekkinud uut infot.
Iisraelile ja Pärsia lahe sunniitlikele araabiariikidele enim muret tegev asi
on endiselt Iraani kujutatav oht kõigi nende riikide julgeolekule.
Selle kohta oli peaminister Netanyahul uut infot.
Nimelt Iisraeli i24NEWS rääkis, et Iisrael, Saudi Araabia, Bahrein
ja AÜE ehk Araabia Ühendemiraadid plaanivad ühist kaitseliitu,
mis oleks suunatud just Iraanist lähtuva ohu vastu.
Tegu oleks ainulaadse ajaloolise asjaga, sest sellest pole just kaua,
kui kõik islamiriigid Iisraeli ümber tõotasid riiki hävitada.
Kui projekt teostub,
on sel ka ulatuslikud väljavaated Piibli eskatoloogia vallas.
Jälgime asjade arengut ja naaseme teema juurde ka tulevastes saadetes.
Umbes kahe nädala eest tabas Iisraeli haruldaselt ulatuslik naftaleke,
mis kattis erineval tasemel pea kogu Iisraeli Vahemere-poolse ranniku
alates Ashkelonist kuni üles Liibanoni piirini välja.
Riigi ca 200-kilomeetrisest rannajoonest
oli vähemalt kolm neljandikku tõsiselt reostunud
ja see tekitas ulatuslikku kahju nii inimestele kui eelkõige lindudele,
kilpkonnadele ja paljudele teistele mereelanikele.
Lained ajasid rannale ka naftasse lämbunud vaala.
Seni on rannalt eemaldatud juba üle 70 tonni naftat,
kuid ametnike hinnangul on reostuse hulgaks isegi 1200 tonni,
nii et päästeametil ja rohkem kui 2000 vabatahtlikul abilisel
jätkub tööd veel pikaks ajaks.
Uurimise all on kümmekond naftatankrit,
kes on reostuse võimalikud tekitajad,
rääkis Iisraeli keskkonnaminister Gila Gamliel meediale.
USA president J. Biden andis käsu
pommitada Iraani Revolutsioonikaardi baase Süürias
kättemaksuks selle eest, et Iraani toetatud väed pommitasid Irbilis,
Iraagi kurdide alal asuvat USA baasi.
Rünnakus hukkus üks tsiviilelanik ja veel viis said haavata.
Luureraportite teatel
suunati USA rünnakud täpselt üksnes Iraani baaside vastu.
Süüria raportite järgi hukkus neis vähemalt 15 mitte-süürlast.
USA kaitseministeeriumi teatel oli rünnak samas sõnumiks Iraanile
mitte alahinnata president Bideni otsustavust kaitsta USA huve,
kodanikke ja liitlasi terves Lähis- ja Kesk-Ida piirkonnas.
Kui valimisteni on uudistesaate eetrisse jõudes vaid kaks nädalat,
on seis üha pingelisem ja samas ehk ka selgem.
Peaministripartei Likud juhib selgelt
ja Netanyahu on endiselt populaarseim peaministrikandidaat.
Tema tugevaim rivaal, praegune kaitseminister Benny Gantz
ja tema Sinivalge partei on aga rohkem kui suurtes raskustes.
Gantzi endised toetajad,
muuhulgas ca 130 tema endistest ohvitseridest seltsimeest
on talle märku andnud, et tal on parem loobuda
parlamenti kandideerimisest ja samas ka poliitikast.
Nende hulgas on teiste seas ka endine peaminister Ehud Barak
ja kaitsejõudude endine peastaabiülem Dan Halutz,
kelle sõnul Gantz küll püüdis kõvasti, kuid ehk aitab juba.
Viimaste arvamusküsitluste teatel ületab Sinivalge vaevu
Knessetisse pääsemiseks vajaliku 3,25 % valimiskünnise,
nii et armeekaaslaste hääled läheksid sel juhul täiesti raisku.
Gantz pole seni veel nõustunud poliitikast loobuma.
Veel veidi valimiste teemal.
Iisraeli nn haredi sektor ehk riigi religioossed parteid,
ortodokside Shas ja United Torah Judaism teatasid,
et toetavad Netanyahu juhitud Likudi.
"Me isegi ei hakka arutama ühegi teise parteiga valitsusse minekut,"
öeldi parteide avalduses.
Nagu eelmises saates tõdesime,
näib peamiseks kaalukeeleks praeguste küsitluste järgi tõusvat
Naftali Bennetti Yamina partei.
Seisud Iisraelis muutuvad kiiresti
ja näiteks kui Gantz Sinivalgega valimistel ei osale,
vabaneb suur hulk valijate hääli teistele parteidele meelitamiseks.
Eelmine nädal tähistati Iisraelis taas puurimipüha,
kus meenutatakse Piibli Estri raamatut
ja selle 3500 aastat vanu sündmusi iidses Pärsias,
ehk tänase Iraani aladel.
Pidu varjutasid muidugi koroona- pandeemiast johtuvad piirangud,
mille järgi püha kolmel ööpäeval kehtis õhtune liikumiskeeld
20.30st kuni hommikul kella 5ni.
Muidu hakkab epideemiaolukord riigis vaikselt vaibuma
ja nädala eest avati Ben Gurioni lennujaam
üheks päevaks 2000-le saabujale.
Vaktsineerimisprogramm ja tempo on parandanud selgelt olukorda
eelkõige Jeruusalemmas ja mujalgi, välja arvatud palestiinlaste seas,
kus nii Gazas kui Läänekaldal on viiruse levik vaid kasvanud.
Sama probleem puudutab ka riigi ortodoksi juutide kogukondi,
kellest osa arvab, et vaktsineerimist pole vaja
ja väldib ka turvareegleid.
Kokku on Iisraelis vaktsineeritud juba ca 5 miljonit inimest korra
ja ca 3,5 neist ka teist korda.
Riigis on seni tuvastatud ca 780 000 koroonanakkust,
kuid patsiendi surmaga on lõppenud neist vaid ca 5700.
Iisraeli laevafirma konteinerlaevale
tehti veebruari lõpus Omaani lahel raketirünnak.
Õnneks ei saanud keegi surma, kuid laev tuli viia remonti Dubaisse,
mis asub Pärsia lahel.
Iisraeli luureametnikud, eelkõige armee ridadest,
alustasid juurdlust vastutaja leidmiseks.
Armee peastaabiülem Aviv Kochavi nagu ka kaitseminister Benny Gantz
jõudsid järeldusele, et rünnaku taga oli Iraan.
Iisraeli Õhujõud tegid pühapäeva hilisõhtul vasturünnaku
Süüria Damaskuse lähedal asuvate Iraani objektide pihta.
Rünnakus hukkus mitmeid Iraani Revolutsioonikaardi sõdureid
ja osa rünnakuist oli suunatud ka Süüria armee sihtmärkide pihta.
Iisrael tahtis nii teatada nii Iraanile kui Süüriale,
et riigi julgeolekut ei tohi kuidagi trotsida,
nagu ka Iisraeli erinevate firmade laevu või välismaal asuvaid objekte.
Nii Jordaania kui Palestiina omavalitsus
süüdistavad Iisraeli valitsust loa andmises religioossetele juutidele
Templimäel märatsemiseks
ja islamile kuuluvate pühapaikade rüvetamiseks,
rikkudes nii rahvusvahelist õigust ja kõiki lepinguid ning ka ajalugu.
Ükski neist väidetest ei pea paika,
kuid eelmisel pühapäeval sai 230 juuti tõesti loa
politsei saatel Templimäele minna.
Nad ei läinud kumbagi mošeesse, vaid tegid vaid tutvumisringkäigu alal,
kus keegi neist kunagi käinud polnud.
Moslemite väitel on Templimägi koht, kus tohivad palvetada vaid moslemid
ja see on alati olnud islami pühapaik.
Juutide templit polevat seal kunagi olnud, õpetab islam.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee